Kenyas leger stanser streik etter dødsfall
Doktorenes union har blitt enige med myndighetene om nye lønns og arbeidsforhold, opplyser en tjenestemann ved doktorenes union tirsdag, ifølge nyhetsbyrået AP. Streiken startet 5. desember i fjor da mer enn 5000 helsearbeidere krevde en lønnsøkning på 300 prosent, ifølge Al Jazeera.Ettersom kenyanerne ikke har hatt råd til privat legehjelp har streiken fått skylden for dusinvis av dødsfall. – Det er beklagelig at det tok så lang tid. Kenyanere har lidd. Vi kan ikke forstå den smerten kenyanerne har følt i disse 100 dagene, sier Kenyas helseminister, Cleopa Mailu, melder AP. Les også: Lovløse tilstander fortsetter i Brasil: Over 120 drept Al Jazeeras reporter i Nairobi, Catherine Soi, karakteriserte helsesituasjonen som fryktelig. – Konsekvensene av streiken er veldig alvorlige. Sykehusene er oversvømt. Alle sengene er fulle og hundrevis av pasienter står i kø for å få behandling, forteller reporteren til mediehuset. Les også: Årets lønnsoppgjør er i havn: Alle får 50 øre - lavlønte får mer Kenyas president Uhuru Kenyatta truet i forrige uke med å si opp de rundt 5000 doktorene hvis de ikke returnerte til sykehusene. Han ble imidlertid møtte med motstand fra doktorene som trosset han.Tidligere ble syv personer knyttet til unionen arrestert og fengslet i en måned for forakt for retten da de ikke ville stoppe streiken. Resultatet av forhandlingene er at doktorene nå å jobbe 40 timer i uken, og blir kompensert for ekstra arbeid, sammenliknet med tidligere hvor doktorene måtte være på vakt hele tiden. Les også: Marie (24) slått ned i slummen i Kenya - reddet av venninnene Ifølge AP har en offentlig doktor i Kenya en grunnlønn på mellom 400-800 dollar, dette tilsvarer ca 3400-6900 norske kroner i måneden. Yrket krever seks år universitetsutdannelse, mens en politimann, som trener i seks måneder, har samme lønn. Det forventes nå at doktorene skal få en lønnsøkning på mellom 700-1000 dollar, tilsvarende 6000-8600 norske kroner. Streiken retter sterk kritikk mot president Uhuru Kenyatta, som søker gjenvalg i August. Det pågår samtidig en etterforskning etter påstander om at titalls millioner dollar har forsvunnet fra Kenyas helsedepartement og den nasjonale ungdomstjenesten, melder Al Jazeera. Kenyas er for øyeblikket i matkrise etter at ekstremtørke truer befolkningen, og presidenten har erklærte tørken en nasjonal krise.
Kenyas offentlige leger har streiket i 100 dager. Nå stanser de streiken etter at mangel på medisinsk hjelp har krevd flere liv.